สมาชิก เรียนคุณสลิลครับ -เคยฉีดครบ 5 เข็มแล้ว เข็มที่ 5 วันที่ 31 ธ.ค. 2560 จากนั้นประมาณ พ.ค. 2561 โดนแมวจรจัดข่วนเลือดออกอีก ฉีด กระตุ้นไป 1 เข็ม จากนั้น 1 ก.ค. 2561 โดนหมากัดอีก ฉีดกระตุ้นไป 1 เข็ม ***ล่าสุด 23 ก.ค. 2561 โดนแมวข่วนเลือดออกอีก ถามว่า ต้องไปกระตุ้นอีก 1 เข็มไหม ***วัคซีนกระตุ้น 1 เข็มนั้น (1 ก.ค. 2561) จะป้องกันได้นานเท่าไร ***วัคซีน 5ื เข็ม ป้องกันได้นานเท่าไร
สวัสดีค่ะ Perry,หากเคยฉีดวัคซีนป้องกันพิษสุนัขบ้าครบตามกำหนดนัด 5 เข็มไปแล้ว เมื่อ 31 ธ.ค. 60 และได้ฉีดกระตุ้นไปเมื่อ พ.ค. 61 และ 1 ก.ค. 61 ดังกล่าว เมื่อโดนแมวข่วนในวันที่ 23 ก.ค. 61 นี้ ยังไม่จำเป็นต้องไปฉีดวัคซีนกระตุ้นอีกแต่อย่างใดค่ะจากรูปแบบการฉีดวัคซีนที่ได้ฉีดมานั้น ระดับภูมิคุ้มกันจะถูกกระตุ้นให้อยู่ในระดับสูงเพียงพอในการป้องกันการเกิดโรคไปได้นาน 2-3 ปี โดยไม่จำเป็นต้องฉีดวัคซีนกระตุ้นอีก ดังนั้นหากในช่วง 2 ปีหลังจากนี้ โดนสัตว์กัดหรือข่วนเป็นแผลขนาดเล็ก ก็ไม่จำเป็นต้องไปฉีดวัคซีนกระตุ้นอีกค่ะ แต่หากเป็นบาดแผลใหญ่ หรือมีหลายบาดแผล อาจพิจารณาฉีดกระตุ้นวัคซีนตามแต่เหตุการณ์ค่ะ